**Brenda Song** (1988-yil 27-martda Kaliforniyada tugʻilgan) – amerikalik aktrisa.

Ilk faoliyati
-------------

Song oʻz faoliyatini olti yoshida qizaloqlar kiyimlari uchun model sifatida boshlagan. Ekrandagi ilk chiqishini esa *"Thunder Alley"* (1995-yil) koʻrsatuvida mehmonlikdan boshladi va "*Faj* "(1995-yil) bolalar teleserialida bosh rollardan birini ijro etdi. „Young artist award" mukofotiga sazovor boʻlgan *"The Ultimate Christmas Present"* (2000) original filmda ham oʻz roli bilan qatnashdi. Keyinchalik u Disney Channel bilan shartnoma imzoladi. *"Homecoming Warrior"* (2006) filmidagi bosh qahramon va *"The Suite Life* „ (2005–2011) komediya franshizasida London Tipton rollarini ijro etgani uchun keng eʼtirofga sazovor boʻldi. Sanʼatga kirib kelganiga koʻp boʻlmay u oʻz muxlislarini topa oldi.

Taʼlimi
-------

Brenda Song olti yoshga toʻlganida, aktyorlik karyerasini davom ettirish maqsadida onasi bilan Los-Anjelesga, Kaliforniyaga koʻchib oʻtdi. Yoshligida Song balet bilan shugʻullanishni, ukasi esa taekvondo sportini xohlardi. Onasi esa ikkisini ham taekvondoga joylashtirdi. Song birinchi sinfi davomida yigʻlagan boʻlsa-da, u hozir taekvondo boʻyicha qora kamar sohibasi. Yosh aktrisa ayrim sabablarga koʻra uyda taʼlim oldi va 16 yoshida oʻrta maktab diplomini qoʻlga kiritdi, keyin mahalliy kollejlarda kurslar oldi. U 2009- yilda Berkli Kaliforniya universitetini tamomlagan.

Karyerasi
---------

Song tanqidiy eʼtirofga sazovor boʻlgan *"The Social Network"* (2010) biografik drama filmida asosiy rol ijro etuvchilar tarkibiga oʻtdi va ABC siyosiy trilleri „*Scandal"* (2012–2013), „Fox", *"New girl* „ va*"Dads"* sitkomida (2013) bosh rollarni ijro etdi. 2014-yil oktabrda esa 20th Century Fox Television bilan shartnomasini imzoladi va keyinchalik NBC va CBS uchun bir nechta televizion kinolarda, jumladan, *"Pure Genius"* (2016–2017) dramasi, *Station 19* (2018–2020) va shu kabi bir nechta drama qismlarida rol oʻynadi. Song Disney Channel tomonidan ishlangan *"Amfibiya"* (2019–2022) animatsion serialida Enn Boonchuy ovozini taqdim etib, dublyaj aktrisasi sifatida ham oʻzini munosib koʻrsata oldi. Aktrisaning shov-shuvli rollaridan biri *"Dollface" komedik-dramatik serialida* (2019–2022) ijro etgan Medison Maksvell roli boʻldi.

Manbalar
--------

1. ↑  „Brenda Song". *TV Guide*. 2013-11-05da asl nusxadan arxivlandi. Qaraldi: 2023-01-05.
2. ↑  *Siedman.* „Disney Channel orders more *The Suite Life on Deck*". *TV by the Numbers* (15-may 2009-yil). 15-may 2009-yilda asl nusxadan arxivlandi.
3. ↑  *Wu.* „The Sweet Life of Brenda Song". *mochimag.com* (30-oktyabr 2008-yil). 6-fevral 2009-yilda asl nusxadan arxivlandi. Qaraldi: 23-dekabr 2008-yil.
4. ↑  *Steinberg, Jacques*. „Brenda Song Turns Warrior in Disney's 'Wendy Wu'". *The New York Times* (15-iyun 2006-yil). Qaraldi: 11-dekabr 2008-yil.
5. 1 2  *Moua, Wameng*. „Bonafide Star: Brenda Song". *Hmong Today*. St. Paul, Minnesota: Hmong Today LLC (22-sentyabr 2005-yil). Qaraldi: 4-may 2006-yil.
6. ↑  *Andreeva.* „Brenda Song Signs Talent Holding Deal With Fox & 20th Century Fox TV". *Deadline Hollywood*.  Penske Media Corporation (28-oktyabr 2014-yil). 3-sentyabr 2019-yilda asl nusxadan arxivlandi. Qaraldi: 9-iyun 2018-yil.
7. ↑  Abrams, Natalie (March 9, 2018). „'Station 19' adds Brenda Song for multi-episode arc". *Entertainment Weekly*. June 12, 2018da asl nusxadan arxivlandi. Qaraldi: June 9, 2018.

Havolalar
---------

* Film portali

* Brenda Song IMDbda Buni Vikimaʼlumotlarda tahrirlash
* Brenda Song Twitter sahifasi